title: Rollon
text: Rollon (war-dro 846 – marvet etre 927 ha 933), pe Rollo hervez e anv latin (ha saoznek), pe Roperzh hervez e anv pa voe badezet, a oa ur Viking a voe roet dezhañ Normandi gant ar roue gall hag a vez lavaret anezhañ e oa kentañ dug Normandi, adalek 911 betek 927. E 911 e voe roet dezhañ, gant ar roue gall Charlez III (roue ar Franked) un tamm douar e-kichen Rouen. 100 vloaz diwezhatoc'h e vo hennezh a vo anvet dugelezh Normandi. Un toullad mat a vojennoù a zo en-dro d'e anv, ha diaes eo kavout gwirionez an istor en o mesk.
  
  E anv
  Krediñ a reer eo un anv frank-latin, deuet eus an anv norsek kozh Hrólfr, diwar skouer latinekadur Hrólfr Kraki e Roluo e-barzh ar Gesta Danorum, troet hiziv da Rolf. Diwar an anv-se e teu ivez an anv gallek Raoul.
  
  Istor
  Ur Viking e oa Rollo, met tabut zo diwar-benn e orin. En oberenn Dudo of St. Quentin De moribus et actis primorum Normannorum ducum ez eus kaoz eus un den galloudus e Danmark ha bec'h etrezañ ha roue ar vro. Mervel a eure ar roue ha menel a reas e zaou vab Gurim ha Rollo, ha sede ma voe kaset Rollo kuit eus ar vro ha lazhet Gurim. Gwilherm Jumièges ivez a ra anv eus yaouankiz Rollo en e levr Gesta Normannorum Ducum ha lavarout a ra e oa eus kêr Fakse e Danmark. Wace, a skrivas e Roman de Rou 300 vloaz diwezhatoc'h, a ra anv eus an daou vreur (anvet Rou ha Garin gantañ), evel an Orkneyinga Saga.
  
  Aloubadeg Bro-C'hall
  
  En 885 edo Rollo e-touez pennoù bihan morlu ar Vikinged a reas seziz Pariz (885-886) dindan urzhioù Sigfred.
  
  Dimezioù ha bugale
  Rollon a zimezas da Poppa de Bayeux, ha bugale dezho :
   Gwilherm Hir e gleze
   Gerloc (Adele)
   Kadline, a zimezas da Bjolan, Roue Skos.
   Gerletta a zimezas da Gwilherm II Akitania.
   Crispina a zimezas da Grimaldus, priñs Monaco, tad al lignez Grimaldi e Monaco.
  
  Kas kuit Poppa a reas Rollo evit dimeziñ e 912 da Gisela (marvet e 919), merc'h da Charlez III Bro-C'hall, ha bugale dezho:
   Griselle, a zimezas da Thorbard av Møre (anavezet ivez evel Herbert de la Mare, kentañ aotrouof St. Opportune-la-Mare pe Opportune-the-Mare.
  
  Goude marv Gisela ec'h addimezas da Poppa
  
  Lennegezh 
  Ur pezh-c'hoari, Rollo Duke of Normandy zo bet skrivet e saozneg, er  gant John Fletcher, Philip Massinger, Ben Jonson, ha George Chapman.
  
  Liammoù diavaez
  D.C. Douglas, "Rollo of Normandy", English Historical Review, Vol. 57 (1942), pp. 414–436
  Robert Helmerichs, [Rollo as Historical Figure]
  Rosamond McKitterick, The Frankish Kingdom under the Carolingians, 751-987, (Longman) 1983
  Dudonis gesta Normannorum - Dudo of St. Quentin Gesta Normannorum Latin version at Bibliotheca Augustana
  Dudo of St. Quentin's Gesta Normannorum - An English Translation
  Gwyn Jones. Second edition: A History of the Vikings. Oxford University Press. (1984).
  William W. Fitzhugh and Elizabeth Ward. Vikings: The North Atlantic Saga. Smithsonian Institute Press. (2000)
  Eric Christiansen. The Norsemen in the Viking Age. Blackwell Publishers Ltd. (2002)
  Agnus Konstam. Historical Atlas of the Viking World. Checkmark Books. (2002)
  Holgar Arbman. Ancient People and Places: The Vikings. Thames and Hudson. (1961)
  Eric Oxenstierna. The Norsemen, New York Graphics Society Publishers, Ltd. (1965)
  FMG on Ragnvald the Wise, the father of Rollo? Probably conjectural or doubtful, see the following link below
  Stewart Baldwin's report on the unknown parentage of Rollo
  
  Istor Normandi
  Vikinged
  Duged Normandi